SJK-junioreiden joulukalenterin luukku no 15 avautuu lauantaina. Lauantai on perinteisesti brittifutispäivä. Niinpä tällä kertaa esiin tulee brittifutaaja, Mark Farthing, joka ehti edustaa seuraa kolmella kaudella.
Farthing pelasi ensin pohjoisessa, edustaen liigatasolla Kemin Palloseuraa kahden kauden ajan. Farthing pelasi Kemissä 49 ottelua viimeistellen niissä 13 maalia. Voisi sanoa, että tuohon maailman aikaan Farthingin kaappaaminen sarjaa aelmmas oli TP-55:ltä kohtuullisen kova hankinta.
Sympaattinen britti valloitti paitsi ilmatilan, myös katsojien sydämet taistelemalla jokaikisestä pallosta loppuun saakka. Kahden kaudne aikana Mark pelasi TP-55:n väreissä 40 ottelua missaten vain kaksi ottelua pelikiellon vuoksi. Näissä peleissä maaleja syntyi 16 kappaletta.
Vielä kaudella 1996 Mark palasi auttamaan valmentaja Keith Armstrongia ja TP-55:ttä matkalla kohti Veikkausliigaa. Mark pelasi tuolloin 12 ottelua tehden niissä pari maalia.
Yhteensä Colchesterista kotoisin oleva maalari, siis ihan siviilissäkin, pelasi seurassa 52 matsia tehden niissä 18 osumaa.